
AVIZ
la proiectul de Lege pentru ratificarea Acordului între Guvernul României şi Guvernul Republicii Franceze privind protecţia reciprocă a informaţiilor clasificate, semnat la Bucureşti la 28 septembrie 2010


In conformitate cu prevederile art. 95 din Regulamentul Camerei Deputaţilor, republicat, Comisia pentru Industrii şi Servicii a fost sesizată, prin adresa Secretarului general nr. PLx 10/1 feb.2011 înregistrată cu nr. 23/13/2011 din 02.02.2011, pentru aviz – care se transmite Comisiei pentru Apărare, Ordine Publică şi Siguranţă Naţională, sesizată în fond – cu proiectul de Lege pentru ratificarea Acordului între Guvernul României şi Guvernul Republicii Franceze privind protecţia reciprocă a informaţiilor clasificate, semnat la Bucureşti la 28 septembrie 2010.

Proiectul de lege a fost avizat favorabil de Consiliul Suprem de Apărare a Tării, prin Hotărârea nr.1/06.01.2011, cât şi de Consiliul legislativ, cu Avizul nr. 46/17.01.2011, cu următoarea menţiune: „potrivit art.72 alin.(4) din Legea nr. 24/2000, republicată, textul Protocolului în limba română trebuie să cuprindă, pe ultima pagină, atestarea, sub semnătura persoanei autorizate, a conformităţii acestuia cu originalul.”

Prin obiectul şi conţinutul său, proiectul de lege face parte din categoria legilor ordinare, iar potrivit art. 75 alin.(1) din Constituţia României, republicată, competenţa – ca primă Cameră sesizată – revine Camerei Deputaţilor.



Examinarea şi dezbaterea Acordului s-a realizat în şedinţa din 09.02.2011, Comisia hotărând, cu majoritate de voturi, avizarea favorabilă a proiectului de lege. 

